Source: https://ficek.sk/skoncenie-pracovneho-pomeru-dohodou-21597
Timestamp: 2020-01-17 16:56:36+00:00
Document Index: 17078698

Matched Legal Cases: ['§ 60', '§ 60', '§ 67', '§ 60', '§ 60', '§ 60', '§ 60', '§ 67', '§ 60', '§ 60', '§ 67', '§ 77', '§ 79', 'súd ', 'súd ', 'súd ', 'Súd ', 'súd ']

[2020] Skončenie pracovného pomeru dohodou | Právna Poradňa
Oblasť práva: Pracovné právo, Trnavský
Odpovedané dňa: 27. 2. 2017
Otázka: Skončenie pracovného pomeru dohodou
Dobrý deň, chcela by som sa spýtať ohľadne ukončenia pracovného pomeru dohodou. Zamestnávateľovi som dala písomný návrh na ukončenie prac. pomeru. Ústne mi ju prijal. Musím mať aj zmluvu o dohode o ukončení? Keď sa pôjdem registrovať na úrad práce stačí mi predložiť len môj návrh na ukončenie? Ďakujem.
Odpoveď: Skončenie pracovného pomeru dohodou
Dobrý deň. Dohoda o skončení pracovného pomeru je upravená predovšetkým v § 60 Zákonníka práce. V zmysle právnej úpravy by mala mať takáto dohoda písomnú formu. V záujme zachovania právnej istoty by bolo vhodné, aby ste disponovali písomným vyhotovením dohody o skončení pracovného pomeru. Samotný písomný návrh na ukončenie pracovného pomeru nemusí byť dostatočným dôkazom o tom, že došlo k skončeniu pracovného pomeru.
Podotázka: Skončenie pracovného pomeru dohodou (Pracovné právo)
Dobrý deň, v práci som dala výpoveď § 60, avšak šéfka mi to odmietla a žiada prerobiť na § 67. Beží mi výpovedná lehota, oficiálne končím 31. 8. 2019. Chcem si overiť, či je to ok, prípadne prečo je pre ňu lepší § 60. Ďakujem. S pozdravom G.
pokiaľ v otázke uvádzate, že ste dali výpoveď podľa § 60 ZP, výpoveď z prac. pomeru nemohli dať podľa § 60 ZP, keďže ust. § 60 ZP pojednáva o dohode o skončení prac. pomeru, teda v podstate ste navrhli zamestnávateľovi skončenie pracovného pomeru dohodou, ak zo samotnej listiny nevyplýva niečo iné, teda že prvým dňom nasledujúceho mesiaca začína plynúť výpovedná doba podľa ZP.
Ust. § 67 ZP upravuje skončenie prac. pomeru výpoveďou zo strany zamestnanca /citujeme/ :
T.j. : V samotnej listine, ktorú ste doručili zaslali zamestnávateľovi, a ak ste v tejto uviedli § 60 ZP , je treba tento § za súhlasu zamestnávateľa opraviť z Vašej strany a uviesť, že ste opravu z § 60 ZP na § 67 ZP vykonali Vy.
Dobrý deň, počas prac. pomeru od 1/2018-12/2018 som upozornila riaditeľa, manažérov, aj odbory vo firme na bossing zo strany šéfky a mobbing zo strany kolegyne. Ako odmena mi bola daná výpoveď k 18. decembru, teda dnes. Dala mi ju podpísať rýchlo a s nátlakom. Nikto okrem šéfovej a mňa tam nebol. Podpísala som to, ale chcem to dať na súd, ako postupovať? Podotýkam, že nikto nekonal a neriešil jej správanie.
Skončiť pracovný pomer zamestnávateľ môže len z dôvodov uvedených v Zákonníka práce a to výpoveďou, okamžitým skončením prac. pomeru, skončením prac. pomeru v skúšobnej dobe, ako aj na základe dohody o skončení pracovného pomeru.
V otázke nepíšete čo je uvedené v listine o skončení prac. pomeru, zrejme sa jedná o okamžité skončenie pracovného pomeru.
Podľa ust. § 77 Zákonníka práce platí :
Ďalej platí ust. § 79 Zákonníka práce :
"(1) Ak zamestnávateľ dal zamestnancovi neplatnú výpoveď alebo ak s ním neplatne skončil pracovný pomer okamžite alebo v skúšobnej dobe a ak zamestnanec oznámil zamestnávateľovi, že trvá na tom, aby ho naďalej zamestnával, jeho pracovný pomer sa nekončí, s výnimkou, ak súd rozhodne, že nemožno od zamestnávateľa spravodlivo požadovať, aby zamestnanca naďalej zamestnával. Zamestnávateľ je povinný zamestnancovi poskytnúť náhradu mzdy. Táto náhrada patrí zamestnancovi v sume jeho priemerného zárobku odo dňa, keď oznámil zamestnávateľovi, že trvá na ďalšom zamestnávaní, až do času, keď mu zamestnávateľ umožní pokračovať v práci alebo ak súd rozhodne o skončení pracovného pomeru.
(2) Ak celkový čas, za ktorý by sa mala zamestnancovi poskytnúť náhrada mzdy, presahuje 12 mesiacov, môže súd na žiadosť zamestnávateľa jeho povinnosť nahradiť mzdu za čas presahujúci 12 mesiacov primerane znížiť, prípadne náhradu mzdy za čas presahujúci 12 mesiacov zamestnancovi vôbec nepriznať. Náhrada mzdy môže byť priznaná najviac za čas 36 mesiacov."
Vzhľadom na okolnosti, ktoré uvádzate v otázke /bossing a mobing/, odporúčame podať žalobu o neplatnosť skončenia pracovného pomeru a to v lehote do 2 mesiacov odo dňa keď sa mal pracovný pomer skončiť. Súd v konaní bude posudzovať podmienky a okolnosti skončenia prac. pomeru, nie je viazaný textom listiny, v ktorej je uvedené skončenie prac. pomeru, právny názor si súd utvorí sám.
Odporúčame kontaktovať advokáta za účelom podania žaloby.